somersonskyn – dalenatjie se sketsblad
Somersonskyn ligte vrugtekoek
Ouma Magdalena, my ouma aan moederskant, se skoonsuster het altyd die heerlikste ligte vrugtekoek gebak. Ek was te klein om die details van die resep en die voorkoms daarvan te onthou maar wat wel vasgesteek het in my geheue, was dat die heerlikste ligte somersmaak gehad het en dat dit gebak is met ‘n volstruiseier en nie hoendereiers nie. So is ek nou al lankal opsoek na die resep en ek reken dat hierdie ene (vanaf die Spatula Magazine http://static.yuppiechef.com/wp-content/uploads/2012/05/IrresistibleFamilyFruitCake.pdf) deksels naby kom aan die lieflike smaak wat ek kan onthou van vakansies in Hartenbos…
5 groot eiers (die resep vra eintlik vir 4 maar die ekstra een werk vir my beter)
100g elk Rooi- en Groenglanskersies
Voorverhit die oond tot 180*C en smeer jou koekpan goed. Ek het ‘n ringpan gebruik maar ek is seker ‘n broodpan, rondepan of vierkantige pan sal net so goed werk.
Room die margerien en suiker. Voeg die eiers een vir een by. Sif die meel en bakpoeier en meng dit om die beurt met die melk by. Voeg nou die vanielje-essens en vrugtekoekmengsel by. Voeg nou die glanskersies by.
Plaas die deeg in die pan en bak by 180*C vir 70 minute. Laat die koek vir 20 minute staan nadat dit uit die oond uit gekom het voordat jy dit op ‘n droograkkie uitkeer.
NOTA: Die eerste keer wat ek die koek getoets het, het ek die kersies ingemeng en die kersies het tydens die bakproses afgesak na onder. Met die tweede probeerslag het ek die kersies na die tyd bo-op die beslag in die pan geplaas en toe net liggies ingedruk en dit het nogals gehelp dat die kersies nie so afsak nie.
23/12/2012 dalenatjie	glanskersies,somersonskyn,volstruiseier,vrugtekoek,vrugtekoekmengsel	Lewer kommentaar